EUROOPA LIIDU AVALIKU TEENISTUSE KOHTU OTSUS

(teine koda)

18. juuni 2015

EG

versus

Euroopa Parlament

„Avalik teenistus — Ametnikud — Töötasu — Majapidamistoetus — Saamise tingimus — Samasooline paar — Registreeritud kooselu Belgia õiguses — Personalieeskirjade VII lisa artikli 1 lõike 2 punkt alapunkt iv — Võimalus liikmesriigis seaduslikult abielluda — Seksuaalse sättumuse alusel diskrimineerimise keelu põhimõte — Sisseseadmistoetus”

Ese:

ELTL artikli 270 alusel, mida vastavalt Euratomi asutamislepingu artiklile 106a kohaldatakse Euratomi asutamislepingule, esitatud hagi, millega EG palub sisuliselt tühistada Euroopa Parlamendi otsus, millega talle keelduti majapidamistoetuse maksmisest ja millega sisseseadmistoetus piirdus tema ühe kuu põhipalgaga.

Otsus:

Jätta hagi rahuldamata. Jätta EG kohtukulud tema enda kanda ning mõista temalt välja Euroopa Parlamendi kohtukulud. Jätta Euroopa Liidu Nõukogu kohtukulud tema enda kanda.

Kokkuvõte

Ametnikud – Töötasu – Peretoetused – Majapidamistoetus – Saamise tingimused – Ametnik, kes on püsivas vabaabielus – Seadusliku abielu sõlmimise võimaluse puudumine – Kohustus kontrollida selle võimaluse konkreetsust ja tegelikkust

(ELTL artikli 19 punkt 1; Euroopa Liidu põhiõiguste harta, artikkel 7 ja artikli 21 punkt 1; personalieeskirjad, VII lisa artikli 1 lõike 1 punkti c alapunkt iv)

Majapidamistoetuse saamise õiguse laiendamine ametnikele, kes on registreeritud püsivas vabaabielus, sealhulgas samasoolise isikuga, ja kes ei saa sõlmida seaduslikku abielu liikmesriigis, vastab seadusandja soovile järgida vastavust ELTL artikli 19 lõikes 1 kirja pandud diskrimineerimiskeelu põhimõttele, millest tuleneb vajadus arendada edasi personalipoliitikat, tagades võrdsed võimalused kõikidele, olenemata asjaomase isiku seksuaalsest sättumusest ja perekonnaseisust, ning see on samuti kooskõlas Euroopa Liidu põhiõiguste harta artikli 21 lõikes 1 sätestatud keeluga diskrimineerida seksuaalse sättumuse tõttu. Peale selle väljendab majapidamistoetuse saamise õiguse laiendamine ametnikele, kes on registreeritud püsivas vabaabielus, sealhulgas samasoolise isikuga, ja kes ei saa sõlmida seaduslikku abielu, nõuet kaitsta ametnikke administratsiooni sekkumise eest põhiõiguste harta artiklis 7 ja Euroopa inimõiguste konventsiooni artiklis 8 tunnustatud õiguse era- ja perekonnaelu austamisele kasutamisse.

Selles küsimuses ilmneb seega nii personalieeskirjade VII lisa artikli 1 lõike 1 punkti c alapunkti iv sõnastusest kui ka selle sätte eesmärgist, et kaugel sellest, et tuua kaasa ametnike diskrimineerimine nende seksuaalse sattumuse põhjal, võimaldab see säte majapidamistoetuse maksmist kõikidele ametnikele, kes on püsivas vabaabielus, seksuaalset sattumust arvestamata.

Nimelt kehtib seda sätet kohaldades ametnikule, kes on heteroseksuaalses püsivas vabaabielus, sama tingimus, et ta peab majapidamistoetuse saamiseks tõendama, et ta ei saa liikmesriigis seaduslikult abielluda.

Administratsioon peab viidatud sätet tõlgendama nii, et õigus majapidamistoetusele ei jääks teoreetiliseks või illusoorseks, vaid oleks konkreetne ja tegelik, ning see võib minna isegi nii kaugele, et võetakse arvesse riigi seadust, mida ei kohaldata abielu sõlmimisele, kuid mis on siiski otseselt seotud konkreetse olukorraga asjaomaste isikute kodakondsuse tõttu.

Personalieeskirjade VII lisa artikli 1 lõike 1 punkti c alapunkti iv sõnastusest ilmneb aga, et ametniku puhul, kes on püsivas vabaabielus, ei ole asjaolu, et paar ei saa seaduslikult abielluda liikmesriigis, kuhu asjaomane isik on tööle määratud, iseenesest piisav selle tuvastamiseks, et paar ei saa seaduslikult abielluda ja seega peab asjaomasele ametnikule maksma majapidamispidamistoetust.

(vt punktid 48–50, 81 ja 82)

Viited:

Avaliku Teenistuse Kohus: kohtuotsused, 14.10.2010, W vs. komisjon, F-86/09, EU:F:2010:125, punktid 42, 43 ja 45, ning 6.5.2014, Forget vs. komisjon, F-153/12, EU:F:2014:61, punkt 26.

EUROOPA LIIDU AVALIKU TEENISTUSE KOHTU OTSUS

(teine koda)

18. juuni 2015

EG

versus

Euroopa Parlament

„Avalik teenistus — Ametnikud — Töötasu — Majapidamistoetus — Saamise tingimus — Samasooline paar — Registreeritud kooselu Belgia õiguses — Personalieeskirjade VII lisa artikli 1 lõike 2 punkt alapunkt iv — Võimalus liikmesriigis seaduslikult abielluda — Seksuaalse sättumuse alusel diskrimineerimise keelu põhimõte — Sisseseadmistoetus”

Ese:

ELTL artikli 270 alusel, mida vastavalt Euratomi asutamislepingu artiklile 106a kohaldatakse Euratomi asutamislepingule, esitatud hagi, millega EG palub sisuliselt tühistada Euroopa Parlamendi otsus, millega talle keelduti majapidamistoetuse maksmisest ja millega sisseseadmistoetus piirdus tema ühe kuu põhipalgaga.

Otsus:

Jätta hagi rahuldamata. Jätta EG kohtukulud tema enda kanda ning mõista temalt välja Euroopa Parlamendi kohtukulud. Jätta Euroopa Liidu Nõukogu kohtukulud tema enda kanda.

Kokkuvõte

Ametnikud – Töötasu – Peretoetused – Majapidamistoetus – Saamise tingimused – Ametnik, kes on püsivas vabaabielus – Seadusliku abielu sõlmimise võimaluse puudumine – Kohustus kontrollida selle võimaluse konkreetsust ja tegelikkust

(ELTL artikli 19 punkt 1; Euroopa Liidu põhiõiguste harta, artikkel 7 ja artikli 21 punkt 1; personalieeskirjad, VII lisa artikli 1 lõike 1 punkti c alapunkt iv)

Majapidamistoetuse saamise õiguse laiendamine ametnikele, kes on registreeritud püsivas vabaabielus, sealhulgas samasoolise isikuga, ja kes ei saa sõlmida seaduslikku abielu liikmesriigis, vastab seadusandja soovile järgida vastavust ELTL artikli 19 lõikes 1 kirja pandud diskrimineerimiskeelu põhimõttele, millest tuleneb vajadus arendada edasi personalipoliitikat, tagades võrdsed võimalused kõikidele, olenemata asjaomase isiku seksuaalsest sättumusest ja perekonnaseisust, ning see on samuti kooskõlas Euroopa Liidu põhiõiguste harta artikli 21 lõikes 1 sätestatud keeluga diskrimineerida seksuaalse sättumuse tõttu. Peale selle väljendab majapidamistoetuse saamise õiguse laiendamine ametnikele, kes on registreeritud püsivas vabaabielus, sealhulgas samasoolise isikuga, ja kes ei saa sõlmida seaduslikku abielu, nõuet kaitsta ametnikke administratsiooni sekkumise eest põhiõiguste harta artiklis 7 ja Euroopa inimõiguste konventsiooni artiklis 8 tunnustatud õiguse era- ja perekonnaelu austamisele kasutamisse.

Selles küsimuses ilmneb seega nii personalieeskirjade VII lisa artikli 1 lõike 1 punkti c alapunkti iv sõnastusest kui ka selle sätte eesmärgist, et kaugel sellest, et tuua kaasa ametnike diskrimineerimine nende seksuaalse sattumuse põhjal, võimaldab see säte majapidamistoetuse maksmist kõikidele ametnikele, kes on püsivas vabaabielus, seksuaalset sattumust arvestamata.

Nimelt kehtib seda sätet kohaldades ametnikule, kes on heteroseksuaalses püsivas vabaabielus, sama tingimus, et ta peab majapidamistoetuse saamiseks tõendama, et ta ei saa liikmesriigis seaduslikult abielluda.

Administratsioon peab viidatud sätet tõlgendama nii, et õigus majapidamistoetusele ei jääks teoreetiliseks või illusoorseks, vaid oleks konkreetne ja tegelik, ning see võib minna isegi nii kaugele, et võetakse arvesse riigi seadust, mida ei kohaldata abielu sõlmimisele, kuid mis on siiski otseselt seotud konkreetse olukorraga asjaomaste isikute kodakondsuse tõttu.

Personalieeskirjade VII lisa artikli 1 lõike 1 punkti c alapunkti iv sõnastusest ilmneb aga, et ametniku puhul, kes on püsivas vabaabielus, ei ole asjaolu, et paar ei saa seaduslikult abielluda liikmesriigis, kuhu asjaomane isik on tööle määratud, iseenesest piisav selle tuvastamiseks, et paar ei saa seaduslikult abielluda ja seega peab asjaomasele ametnikule maksma majapidamispidamistoetust.

(vt punktid 48–50, 81 ja 82)

Viited:

Avaliku Teenistuse Kohus: kohtuotsused, 14.10.2010, W vs. komisjon, F-86/09, EU:F:2010:125, punktid 42, 43 ja 45, ning 6.5.2014, Forget vs. komisjon, F-153/12, EU:F:2014:61, punkt 26.